Diari Oficial de la Generalitat Valenciana


Sumari del DOGV 4210, del 14-03-2002 (2002/2206)

ACORD de 7 de febrer de 2002, de la Comissió Territorial d'Urbanisme de Castelló, relatiu a la delimitació del sòl urbà d'Argelita.
-----------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2206


Data del document
:   07-02-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Argelita
    * pla d'urbanisme

ACORD de 7 de febrer de 2002, de la Comissió Territorial d'Urbanisme de Castelló, relatiu a la delimitació del sòl urbà d'Argelita. [2002/2206]
  
Vista la modificació puntual del projecte de delimitació del sòl urbà d'Argelita, i de conformitat amb els següents:
  
Antecedents
  
Primer
  
L'ajuntament d'Argelita, en la sessió d'1 d'abril de 2001, va acordar sotmetre a exposició pública el projecte de modificació del seu projecte de delimitació del sòl urbà (PDSU), mitjançant edictes publicats en el periòdic Mediterráneo de 26 d'abril de 2001 i en el DOGV núm. 3.993, de 7 de maig de 2001. Durant el termini d'informació al públic es van produir tres al·legacions, i es procedeix a acordar la seua aprovació provisional en sessió de 5 d'agost de 2001
  
Segon
  
La documentació aportada consisteix en memòria informativa i justificativa, croquis de la situació de cada una de les modificacions, pla indicatiu del planejament vigent i pla d'ordenació amb els canvis proposats.
  
Tercer
  
L'objecte de la modificació és l'ajust de certes alineacions, l'obertura d'un nou vial i la supressió del retir d'edificació a la carretera CV-194 en la qual s'acota directament l'amplària de la via al seu pas per la població i la profunditat edificable de les parcel·les del seu marge esquerra. D'altra banda es produeixen canvis en la qualificació de determinades parcel·les de manera que es transformen de vial públic a zona verda i parcel·la d'edificació compacta, i el canvi de qualificació de parcel·la residencial oberta a compacta.
  
Del conjunt de canvis proposats es desprén que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació és major que aquesta relació en l'antiga ordenació, i els seus valors són 0.2724 i 0.2698, respectivament.
  
Quart
  
S'ha emés un informe per l'Oficina del Pla de Carreteres de la COPUT, en relació amb la incidència que tenen les determinacions del document respecte a la CV-194, amb data 16 de gener de 2002, en el qual s'assenyala el següent:
  
?La modificació núm. 3, de les indicades en la sol·licitud, no s'ajusta a les determinacions de la Llei 6/1991, de la Generalitat Valenciana, de Carreteres de la Comunitat Valenciana, quant a magnituds marcades per defecte per a les dimensions de la zona de protecció de carreteres. D'altra banda, tampoc s'han posat de manifest condicionants ineludibles que determinen la reducció de les dimensions de les dites zones de protecció i el consegüent menyscabament de les condicions d'integritat i seguretat viària de la CV-194?.
  
Fonaments de dret
  
Primer
  
L'Ajuntament d'Argelita té el Projecte de Delimitació del Sòl Urbà aprovat definitivament el 22 de desembre de 1988, i que ha sofrit dues modificacions, la primera amb aprovació definitiva de data 29 de desembre de 1989 i una altra amb aprovació definitiva de dates 14 i 18 de desembre de 1995.
  
Segon
  
La tramitació de la modificació ha sigut correcta, de conformitat amb el que estableixen els articles 38 i següents de la llei 6/94, de 15 de novembre, Reguladora de l'Activitat Urbanística (LRAU), i la documentació està completa, a l'efecte del compliment del que estableix l'article 27 de la citada llei.
  
Tercer
  
La disposició transitòria setena, apartat segon, de la LRAU estableix que ?els projectes de delimitació del sòl urbà... s'assimilaran als plans generals regulats en la present llei a l'efecte de la seua aplicació, desenvolupament i modificació, per tant, les modificacions puntuals dels antics PDSU s'hauran d'ajustar, tant en la seua tramitació com en el seu contingut, al que disposa aquesta llei en relació amb les modificacions d'un pla general.
  
Quart
  
La modificació proposa canvis en la configuració de determinades alineacions de les illes del projecte de delimitació del sòl urbà, de manera que en alguns casos es produeix una minoració del sòl ocupat per vial, amb consegüent estretiment dels vials, i en altres una ampliació del sòl destinat a viari, de manera que en conjunt es produeix una minoració del sòl amb aprofitament lucratiu privat i augment del sòl amb destí a vial. D'altra banda el canvi d'ordenança de residencial oberta a compacta es produeix en coherència amb la forma de la parcel·la afectada i com s'ordena el nucli en un àmbit pròxim.
  
Cinqué
  
La modificació que s'examina suposa la introducció d'alteracions en l'ordenació detallada del sòl urbà. Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic, i gaudeix, en aquests casos, l'administració d'àmplia llibertat per a elegir, entre les alternatives possibles, la forma en què el territori ha de quedar ordenat. La LRAU arreplega clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que està vedat a la resolució autonòmica d'aprovació qüestionar la interpretació de tal interés formulada pel municipi des de la seua pròpia representativitat. Per tant, el control autonòmic ha de limitar-se ací a un mer control de legalitat.
  
Dins del control autonòmic de legalitat, serà necessari verificar el compliment del que assenyala l'article 55.3 de la LRAU que estableix que ?tota alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl de la destinació pública, haurà de preveure les mesures compensatòries necessàries per a mantenir la proporció i qualitat de les dotacions públiques previstes respecte a l'aprofitament, sense augmentar aquest en detriment de la millor realització possible dels estàndards de l'ordenació?. Aquest precepte legal es troba desenvolupat per l'article 17 de l'annex del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (RPCV), que regula els estàndards aplicables a les modificacions de planejament. En concret, l'apartat tercer de l'article 17 de l'annex del RPCV estableix que ?quan ni l'antiga ordenació (a) ni la nova (n) complisquen els dits estàndards serà exigible que la relació entre l'índex de sòl dotacional (ISD) i l'índex d'edificabilitat bruta (IEB) de la nova ordenació siga major que la mateixa relació en l'antiga ordenació, de manera que: ISDn/IEBn > ISDa/IEBa?.
  
A més els canvis que s'introdueixen han de fonamentar-se en criteris de racionalitat havent de complir-se la màxima legal establida en l'article 54.2D en la qual s'assenyala que ?la nova ordenació ha de justificar expressa i concretament quines són les seues millores per al benestar de la població i fonamentar-se en el millor compliment dels principis rectors de l'activitat urbanística i dels estàndards legals de qualitat de l'ordenació definits pels articles 17, 19, 20 i 22?.
  
Així les coses, i respecte al conjunt de modificacions s'observa que comporten una disminució del sostre edificable i un augment del sòl dotacional públic global, i tots els canvis són justificats en criteris de racionalitat, i es compleix el que assenyalen els articles 55.3 i 54.2D de la LRAU i en l'article 17 de l'annex al RPCV, per la qual cosa sense perjudici de l'assumpció de les indicacions realitzades en l'informe de l'Oficina del Pla de Carreteres en relació amb la necessitat de grafiar la línia de protecció de 18 m fixada per la legislació sectorial, no hi ha obstacle que qüestione l'aprovació definitiva del document.
  
Sisé
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas d'Argelita, tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda aprovar definitivament la modificació puntual del projecte de delimitació del sòl urbà del municipi d'Argelita relativa a canvis d'alineacions i canvi de residencial oberta a compacta d'una parcel·la del sòl urbà, i s'ha de mantenir la línia d'edificació de 18 metres marcada en el planejament vigent.
  
Contra el present acord, que no posa fi a la via administrativa, es podrà interposar recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú».
  
Castelló, 7 de febrer de 2002.- El secretari de la Comissió Territorial d'Urbanisme: Fernando Renau Faubell.